Afrički kup nacija 2010.
Afrički kup nacija 2010. (zbog sponzorskih razloga znan i kao Orange Afrički kup nacija) bilo je 27. izdanje Afričkog kupa nacija, dvogodišnjeg kontinentalnog natjecanja koje organizira CAF. Ovo se izdanje održalo od 10. do 31. siječnja 2010. godine, a domaćin je bila Angola. 

Na turniru je, uz domaćina Angolu, trebalo sudjelovati još 15 zemalja koje su se plasirale kroz kvalifikacijski proces koji je trajao od 2007. godine i uključivao 53 reprezentacije. Ipak, reprezentacija Toga je odustala od natjecanja nakon terorističkog napada na njihov autobus pa je na turniru sudjelovalo ukupno 15 zemalja, a umjesto planirane 32, odigrano je 29 utakmica. 

Prvak je, po sedmi put, postao Egipat, koji je u finalu svladao Ganu, dok je treće mjesto ispred Alžira uzela Nigerija. Najbolji strijelac turnira bio je Gedo (5 golova), dok je najbolji igrač bio također Egipćanin, Ahmed Hassan.

Izbor domaćina

U vrijeme odabira domaćina za 2010. godinu, CAF je provodio politiku rotacije, koja je omogućila novim zemljama, poput tadašnjih kandidata Angole, Ekvatorijalne Gvineje i Gabona, da organiziraju prvenstvo. Ponude su poslali i Mozambik, Namibija, Zimbabve i Senegal, međutim iste su odbijene od strane CAF-a. 

Nakon provedenog postupka izbora, Angola je dobila domaćinstvo 2010. godine, dok su Ekvatorijalna Gvineja i Gabon dobili zajedničko domaćinstvo za 2012. godinu; Libija je imenovana domaćinom za 2014. godnu. Kao rezervni domaćin za ova tri turnira izabrana je Nigerija, koja bi preuzela domaćinstvo u slučaju da neki od ranije odabranih domaćina ne bi zadovoljili CAF-ove kriterije.

Kvalifikacije

Prije početka kvalifikacijskog ciklusa za FIFA Svjetsko prvenstvo 2010. godine, CAF je objavila kako će kvalifikacije za svjetsko prvenstvo ujedno biti i kvalifikacije za Afrički kup nacija. U kvalifikacijskom ciklusu sudjelovale su 53 reprezentacije, s tim da je svaki turnir imao 52 sudionice u kvalifikacijama, jer su se Južnoafrička Republika, kao domaćin Svjetskog prvenstva, i Angola, kao domaćin Kupa nacija, automatski kvalificirale svaka za svoje natjecanje. Obje zemlje su tako sudjelovale u kvalifikacijskim ciklusima, mada samo za jedno natjecanje. Ironično, nijedna od njih nije se kvalificirala za ono drugo natjecanje. 

Kvalifikacije su se provodile kroz tri kruga. U prvom je krugu šest najslabijih zemalja međusobno igralo za daljnji prolaz u drugi krug, u kojemu je u 12 grupa igralo ukupno 48 zemalja. Prvoplasirane reprezentacije direktno su išle u treći krug, gdje im se pridružilo još osam najboljih druplasiranih zemalja. Treći krug se igrao kroz pet skupina po četiri reprezentacije. Pet prvoplasiranih reprezentacija izborilo je nastup i na Svjetskom prvenstvu i na Kupu nacija, dok su drugoplasirane i trećeplasirane ekipe u svakoj skupini izborile nastup samo na Kupu nacija. Kvalifikacije su započele 14. listopada 2007. godine, a zaključene su 18. studenog 2009. godine nakon dodatne utakmice između Alžira i Egipta, koja je odlučivala o prvom mjestu u grupi.

Kvalificirane momčadi

Uz domaćina Angolu, za glavni turnir se kvalificiralo ukupno 15 reprezentacija. Iste su u konačnici raspoređene po jakosti temeljem rezultata i uspjeha na tri prethodna izdanja Kupa nacija. Kvalificirane reprezentacije bile su: 

 (domaćin)
 (branitelj naslova)
 

 (povukli se s natjecanja)

Povlačenje reprezentacija Toga

Dana 8. siječnja 2010. godine, dok su putovali na turnir kroz Cabindu, momčadski autobus reprezentacije Toga napadnut je od strane pobunjenika. Napad je izazvao veliki šok jer se radilo o dotad najintenzivnijem incidentu toga tipa. Ubrzo nakon napada, glasnogovornik reprezentacije je objavio da su u napadu ubijeni pomoćni trener Améleté Abalo, agent za medije Stanislaud Ocloo te vozač autobusa, uz nekoliko ranjenih osoba. Odgovornost za napad ubrzo je preuzeo separatistički pokret FLEC-PM. Samo dan nakon incidenta, togoanska reprezentacija se povukla s natjecanja. Igrači su, doduše, bili za nastup na turniru kako bi odali počast poginulim i ranjenim kolegama, međutim togoanska vlada im je promptno naredila povratak u Togo.

Nakon odustanka i povratka u Togo, reprezentacija je formalnopravno diskvalificirana jer se nije pojavila na uvodnoj utakmici protiv Gane 11. siječnja 2010. godine. 

Dana 30. siječnja 2010. godine, CAF je Togu odredio zabranu nastupa na naredna dva Kupa nacija i izrekao novčanu kaznu od $50,000, a sve zbog "uplitanja vlade u odluku o odustanku s turnira". Togo je trebao biti onemogućen sudjelovati sve do 2015. godine, međutim Arbitražni sud je 14. svibnja 2010. godine poništio odluku CAF-a.

Gradovi domaćini

Turnir se igrao na četiri stadiona u četiri grada - Cabindi, Luandi, Bengueli i Lubangu. Finale se igralo na nacionalnom stadionu u Luandi.

Finalni ždrijeb

Ždrijeb za završnicu turnira održan je 20. studenog 2009. godine u Luandi. Šesnaest kvalificiranih zemalja raspoređeno je u četiri jakosne skupine, od bolje rangiranih ekipa prema lošijima. Angola i Egipat su završili u prvoj skupini kao domaćin i branitelj naslova, dok je ostalih 14 ekipa raspoređeno temeljem njihova uspjeha na prethodna tri Kupa nacija. Skupine su izgledale ovako:

Suci

CAF je odredio ukupno 16 glavnih sudaca te isto toliko pomoćnih sudaca za ovaj turnir. Jedan glavni sudac te dva pomoćna dolazili su iz Azije. Parovi su sljedeći:

Glavni suci
  Mohamed Benouza
  Hélder Martins de Carvalho
  Coffi Codjia
  Essam Abdel-Fatah
  Daniel Bennett
  Jerome Damon
  Koman Coulibaly
  Rajindraparsad Seechurn
  Noumandiez Doué
  Halil Al Gamdi
  Eddy Maillet
  Badara Diatta
  Halid Abdel Rahman
  Kokou Djaoupe
  Kacem Bennaceur
  Muhmed Ssegonga

Pomoćni suci
  Inácio Manuel Candido
  Desire Gahungu
  Nasser Sadek Abdel Nabi
  Angesom Ogbamariam
  Ayuba Haruna
  Hassan Kamranifar
  Enock Molefe
  Evarist Menkouande
  Fooad El Maghrabi
  Moffat Champiti
  Redouane Achik
  Peter Edibe
  Mohammed Al Ghamdi
  Celestin Ntagungira
  Bechir Hassani
  Kenneth Chichenga

Grupna faza

Objašnjenje boja u tablici skupina:

 Momčad ispala iz daljnjeg natjecanja.
 Momčad se plasirala za daljnji tijek natjecanja.

Grupa A

Grupa B

Grupa C

Grupa D

Faza na izbacivanje

Četvrtfinale

Polufinale

Utakmica za 3. mjesto

Finale

Statistike 

Ažurirano: 16. travnja 2016.

Strijelci
Ažurirano: 17. travnja 2016.

5 golova
 Gedo

3 gola

 Flávio
 Ahmed Hassan
 Asamoah Gyan
 Seydou Keita

2 gola

 Manucho
 Emad Moteab
 Samuel Eto'o
 Russel Mwafulirwa
 Frédéric Kanouté
 Peter Odemwingie
 Jacob Mulenga

1 gol

 Hameur Bouazza
 Madjid Bougherra
 Rafik Halliche
 Karim Matmour
 Gilberto
 Razak Omotoyossi
 Mohamed Abdel-Shafy
 Hosny Abd Rabo
 Ahmed Al-Muhammadi
 Mohamed Zidan
 Daniel Cousin
 Fabrice Do Marcolino
 André Ayew
 Achille Emana
 Geremi
 Mohammadou Idrissou
 Landry N'Guémo
 Davi Banda
 Elvis Kafoteka
 Mamadou Bagayoko
 Mustapha Yatabaré
 Fumo
 Miro
 Obafemi Martins
 Chinedu Obasi
 Victor Obinna
 Yakubu
 Didier Drogba
 Gervinho
 Salomon Kalou
 Kader Keïta
 Siaka Tiéné
 Amine Chermiti
 Zouheir Dhaouadi
 James Chamanga
 Rainford Kalaba
 Christopher Katongo

Autogolovi
 Dario Khan (protiv  Benina)
 Dario Khan (protiv  Egipta)
 Aurélien Chedjou (protiv  Tunisa)

Jedanaesterci

Ne računajući utakmice koje su odlučene izvođenjem jedanaesteraca, ovako izgleda realizacija jedanaesteraca dosuđenih tokom igre:

Realizirani 
 Gilberto za Angolu u utakmici protiv Malija
 Manucho za Angolu u utakmici protiv Malija
 Razak Omotoyossi za Benin u utakmici protiv Mozambika
 Asamoah Gyan za Ganu u utakmici protiv Obale Bjelokosti
 Yakubu Aiyegbeni za Nigeriju u utakmici protiv Benina
 Christopher Katongo za Zambiju u utakmici protiv Kameruna
 Hosny Abd Rabo za Egipat u utakmici protiv Alžira

Promašeni

Nagrade

Idealna momčad

Konačni poredak

Marketing

Maskota

Službena maskota turnira bio je Palanquinha, atnropomofrna divovska sabljasta antilopa, nacionalna životinja i simbol u Angoli.

Službena lopta

Službena lopta na turniru bila je Adidas Jabulani Angola, modificirana verzija lopte Adidas Jabulani, korištene na Svjetskom prvenstvu 2010. godine, te obojena bojama angolske zastave.

Reference

Vanjske poveznice

 Results at CAF web site
 Official Site 
 Dossier on African Cup of Nations  – Radio France Internationale
 African Cup of Nations Guide
 African Cup of Nations – 
 2010 Africa Cup of Nations at ESPN 

M2010.
Fudbal ili nogomet u Angoli